ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 181.24 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 25,106 പേര്
ചികിത്സയിലുള്ളത് 0.06 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 2,652 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,67,774 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,549 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 78.30 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,84,499 പരിശോധനകള്.
--ND--
(Visitor Counter : 116
പ്രധാനമന്ത്രിയുടെ ഓഫീസ്
എഴുത്തിന്റെ കഴിവുകൾ ഉപയോഗപ്പെടുത്താനും ഇന്ത്യയുടെ ബൗദ്ധിക വ്യവഹാരത്തിലേക്ക് സംഭാവന നൽകാനും പ്രധാനമന്ത്രി യുവാക്കളെ ക്ഷണിച്ചു
ഭാവിയിലെ നേതൃപാടവങ്ങൾക്കായി യുവ പഠിതാക്കളെ പരിപോഷിപ്പിക്കുന്നതിനുള്ള ദേശീയ പദ്ധതിയായ 'യുവ' യെ കുറിച്ച് അറിയാൻ പ്രധാനമന്ത്രി ശ്രീ നരേന്ദ്ര മോദി യുവാക്കളെ ക്ഷണിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"യുവാക്കൾക്ക് അവരുടെ എഴുത്ത് കഴിവുകൾ ഉപയോഗപ്പെടുത്തുന്നതിനും ഇന്ത്യയുടെ ബൗദ്ധിക വ്യവഹാര ത്തിന് സംഭാവന നൽകുന്നതിനുമുള്ള രസകരമായ അവസരമാണിത്. കൂടുതലറിയാൻ
https://innovateindia.mygov.in/yuva/ ” സന്ദർശിക്കുക .
ദേശീയ വിദ്യാഭ്യാസ നയം 2020, യുവ മനസ്സുകളെ ശാക്തീകരിക്കുന്നതിനും ഭാവിയിലെ നേതൃപാടവങ്ങൾക്കായി യുവ പഠിതാക്കളെ പരിപോഷിപ്പിക്കാൻ കഴിയുന്ന ഒരു പഠന ആവാസവ്യവസ്ഥ സൃഷ്ടിക്കുന്നതിനും ഊന്നൽ നൽകുന്നു.
ഈ ലക്ഷ്യം വളർത്തിയെടുക്കുന്നതിനും ഇന്ത്യയുടെ 75 വർഷത്തെ സ്വാതന്ത്ര്യത്തിന്റെ സ്മരണയ്ക്കായി, ഒരു ദേശീയ പദ്ധതി , പ്രധാനമന്ത്രിയുടെ യുവജനങ്ങളെ ഉപദേശിക്കുന്നതിനുള്ള പദ്ധതി , "യുവ", നാളത്തെ നേതാക്കളുടെ അടിത്തറ ഉറപ്പിക്കുന്നതിൽ വലിയ പങ്ക് വഹിക്കും. .
അടിസ്ഥാനപരമായി, 75 വർഷത്തെ സ്വാതന്ത്ര്യത്തിലേക്ക് രാജ്യം നീങ്ങുമ്പോൾ ഇന്ത്യൻ സാഹിത്യത്തിന്റെ ആധുനിക അംബാസഡർമാരെ വളർത്തിയെടുക്കാൻ പദ്ധതി വിഭാവനം ചെയ്യുന്നു. പുസ്തക പ്രസിദ്ധീകരണ രംഗത്ത് ഇന്ത്യ മൂന്നാം സ്ഥാനത്താണ്, തദ്ദേശീയ സാഹിത്യത്തിന്റെ ഈ നിധി കൂടുതൽ വർദ്ധിപ്പിക്കുന്നതിന്, ആഗോള വേദിയിൽ ഇത് ഉയർത്തിക്കാട്ടേണ്ടത് അനിവാര്യമാണ്.
പ്രധാനമന്ത്രിയുടെ ഓഫീസ്
രാജസ്ഥാനിലെ കോട്ടയില് ബോട്ട് മറിഞ്ഞു നിരവധി ജീവന് നഷ്ടപ്പെട്ട സംഭവത്തില് പ്രധാനമന്ത്രി അനുശോചനം രേഖപ്പെടുത്തി
രാജസ്ഥാനിലെ കോട്ടയില് ബോട്ട് മറിഞ്ഞു നിരവധി ജീവന് നഷ്ടപ്പെട്ട സംഭവത്തില് പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
''രാജസ്ഥാനിലെ കോട്ടയില് ബോട്ട് മറിഞ്ഞ സംഭവം ഏറെ വേദനാജനകമാണ്. ജീവന് നഷ്ടപ്പെട്ടവരുടെ പ്രിയപ്പെട്ടവര്ക്കും അടുപ്പമുള്ളവര്ക്കുമൊപ്പമാണ് എന്റെ ചിന്തകള്''- ട്വിറ്റര് സന്ദേശത്തില് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
ന്യൂഡൽഹി ജി20 ഉച്ചകോടി മാനവകേന്ദ്രീകൃതവും ഏവരെയും ഉൾക്കൊള്ളുന്നതുമായ വികസനത്തിൽ പുതിയ പാത രൂപപ്പെടുത്തും: പ്രധാനമന്ത്രി
ഇന്ത്യയുടെ ജി 20 അധ്യക്ഷത ഏവരെയും ഉൾക്കൊള്ളുന്നതും വികസനത്വരയുള്ളതും നിർണായകവും പ്രവർത്തനാധിഷ്ഠിതവുമാണ്
നിരാലംബരെ സേവിക്കുക എന്ന ഗാന്ധിജിയുടെ ദൗത്യം മാതൃകയാക്കേണ്ടതു പ്രധാനമാണ്
ന്യൂഡൽഹി ജി20 ഉച്ചകോടി മാനവകേന്ദ്രീകൃതവും ഏവരെയും ഉൾക്കൊള്ളുന്നതുമായ വികസനത്തിൽ പുതിയ പാത രൂപപ്പെടുത്തുമെന്ന് പ്രധാനമന്ത്രി ശ്രീ നരേന്ദ്ര മോദി പ്രത്യാശ പ്രകടിപ്പിച്ചു. ഗ്ലോബൽ സൗത്തിന്റെ വികസന ആശങ്കകൾ സജീവമായി ഉയർത്തിക്കാട്ടുന്ന ഇന്ത്യയുടെ ജി20 അധ്യക്ഷത ഏവരെയും ഉൾക്കൊള്ളുന്നതും വികസനത്വരയുള്ളതും നിർണായകവും പ്രവർത്തനാധിഷ്ഠിതവുമാണെന്ന് അദ്ദേഹം പറഞ്ഞു.
നിരാലംബരെ സേവിക്കുക എന്ന ഗാന്ധിജിയുടെ ദൗത്യം മാതൃകയാക്കേണ്ടതിന്റെ പ്രാധാന്യം എടുത്തുകാട്ടിയ പ്രധാനമന്ത്രി, പുരോഗതി കൈവരിക്കുന്നതിനുള്ള മാനവകേന്ദ്രീകൃത മാർഗത്തിന് ഇന്ത്യ വലിയ ഊന്നൽ നൽകുന്നുവെന്ന് പ്രധാനമന്ത്രി വ്യക്തമാക്കി.
കരുത്തുറ്റതും സുസ്ഥിരവും ഏവരെയും ഉൾക്കൊള്ളുന്നതും സന്തുലിതവുമായ വളർച്ചനിരക്ക് മുന്നോട്ട് കൊണ്ടുപോകുന്നതുൾപ്പെടെ ലോക സമൂഹത്തിന് പ്രധാന പരിഗണന നൽകുന്ന നിരവധി വിഷയങ്ങൾ ഉൾക്കൊള്ളുന്ന ‘ഒരു ഭൂമി’, ‘ഒരു കുടുംബം’, ‘ഒരേ ഭാവി’ എന്നീ സെഷനുകളിൽ അധ്യക്ഷത വഹിക്കുമെന്ന് പ്രധാനമന്ത്രി പറഞ്ഞു. സൗഹൃദത്തിന്റെയും സഹകരണത്തിന്റെയും ബന്ധം കൂടുതൽ ആഴത്തിലാക്കുന്നതിന് നിരവധി നേതാക്കളുമായും പ്രതിനിധി സംഘത്തലവൻമാരുമായും ഉഭയകക്ഷി കൂടിക്കാഴ്ചകൾ നടത്തുന്നതിനെക്കുറിച്ചും അദ്ദേഹം പരാമർശിച്ചു.
2023 സെപ്റ്റംബർ 9ന് ബഹുമാനപ്പെട്ട രാഷ്ട്രപതി നേതാക്കൾക്കായി അത്താഴവിരുന്ന് നൽകുമെന്നും പ്രധാനമന്ത്രി കൂട്ടിച്ചേർത്തു. 2023 സെപ്റ്റംബർ 10ന് രാജ്ഘട്ടിൽ നേതാക്കൾ മഹാത്മാഗാന്ധിക്ക് ശ്രദ്ധാഞ്ജലി അർപ്പിക്കും. സമാപന ചടങ്ങിൽ, അതേ ദിവസം, ജി20 നേതാക്കൾ ആരോഗ്യകരമായ ‘ഒരു ഭൂമി’ക്കായി സുസ്ഥിരവും നീതിയുക്തവുമായ ‘ഒരു ഭാവി’ എന്നതിനായുള്ള അവരുടെ കാഴ്ചപ്പാട് ‘ഒരു കുടുംബം’ പോലെ കൂട്ടായി പങ്കിടും.
എക്സിൽ ഒരു ത്രെഡ് പങ്കിട്ടു പ്രധാനമന്ത്രി പറഞ്ഞതിങ്ങനെ:
“2023 സെപ്റ്റംബർ 9നും 10നും ന്യൂഡൽഹിയിലെ ഭാരത് മണ്ഡപത്തിൽ 18-ാമത് ജി20 ഉച്ചകോടിക്ക് ആതിഥേയത്വം വഹിക്കാനാകുന്നതിൽ ഇന്ത്യ സന്തോഷിക്കുന്നു. ഇന്ത്യ ആതിഥേയത്വം വഹിക്കുന്ന ആദ്യ ജി20 ഉച്ചകോടിയാണിത്. അടുത്ത രണ്ട് ദിവസങ്ങളിൽ ലോക നേതാക്കളുമായി ഫലപ്രദമായ ചർച്ചകൾക്കായി ഞാൻ ഉറ്റുനോക്കുകയാണ്.
ന്യൂഡൽഹി ജി20 ഉച്ചകോടി മാനവകേന്ദ്രീകൃതവും ഏവരെയും ഉൾക്കൊള്ളുന്നതുമായ വികസനത്തിൽ പുതിയ പാത രൂപപ്പെടുത്തുമെന്ന് ഞാൻ ഉറച്ചു വിശ്വാസിക്കുന്നു.”
NS
(
പ്രധാനമന്ത്രിയുടെ ഓഫീസ്
പ്രതിരോധ മേഖലയിലെ ബജറ്റ് വ്യവസ്ഥകൾ ഫലപ്രദമായി നടപ്പാക്കുന്നത് സംബന്ധിച്ച വെബിനാറിനെ പ്രധാനമന്ത്രി അഭിസംബോധന ചെയ്തു
സുതാര്യത, സംഭവ്യത , ബിസിനസ്സ് സുഗമമാക്കൽ എന്നിവയുമായി ഇന്ത്യ'യുടെ പ്രതിരോധ മേഖല മുന്നേറുകയാണ്: പ്രധാനമന്ത്രി
പ്രതിരോധ മേഖലയിലെ നിർമ്മാണ ശേഷി വർദ്ധിപ്പിക്കുന്നതിന് ഊന്നൽ നൽകുന്നു: ശ്രീ നരേന്ദ്ര മോദി
പ്രതിരോധ മേഖലയിലെ കേന്ദ്ര ബജറ്റ് വ്യവസ്ഥകൾ ഫലപ്രദമായി നടപ്പാക്കുന്നതിനെക്കുറിച്ച് സംഘടിപ്പിച്ച പ്രധാനമന്ത്രി ശ്രീ നരേന്ദ്ര മോദി വെബിനാറിനെ അഭിസംബോധന ചെയ്തു. രാജ്യത്തിന്റെ പ്രതിരോധ മേഖലയെ സ്വാശ്രയമാക്കാനുള്ള സുപ്രധാന വിഷയത്തിൽ ശ്രദ്ധ കേന്ദ്രീകരിക്കുന്നതിനാൽ വെബിനാർ വലിയ പ്രാധാന്യം അർഹിക്കുന്നുവെന്ന് പ്രധാനമന്ത്രി പറഞ്ഞു.
സ്വാതന്ത്ര്യത്തിന് മുമ്പ് നൂറുകണക്കിന് ഓർഡനൻസ് ഫാക്ടറികൾ ഉണ്ടായിരുന്നുവെന്ന് ശ്രീ നരേന്ദ്ര മോദി പറഞ്ഞു. രണ്ട് ലോകമഹായുദ്ധങ്ങളിലും വൻ തോതിൽ ആയുധങ്ങൾ ഇന്ത്യയിൽ നിന്ന് കയറ്റുമതി ചെയ്തു. പക്ഷേ, പല കാരണങ്ങളാൽ, ഈ സംവിധാനം സ്വാതന്ത്ര്യാനന്തരം വേണ്ടത്ര ശക്തിപ്പെടുത്തിയിട്ടില്ല.
തേജസ് യുദ്ധവിമാനം വികസിപ്പിക്കുന്നതിൽ നമ്മുടെ എഞ്ചിനീയർമാരുടെയും ശാസ്ത്രജ്ഞരുടെയും കഴിവുകളെയാണ് തന്റെ ഗവണ്മെന്റ് ആശ്രയിച്ചതെന്നും ഇന്ന് തേജസ് ആകാശത്ത് മനോഹരമായി പറക്കുകയാണെന്നും പ്രധാനമന്ത്രി പറഞ്ഞു. കുറച്ച് ആഴ്ചകൾക്ക് മുമ്പ്, 48,000 കോടി രൂപയുടെ ഓർഡർ തേജസിനായി വകയിരുത്തി.
സുതാര്യത, സംഭവ്യത , അനായേസേനയുള്ള ബിസിനസ്സ് എന്നിവയുമായി ഈ മേഖലയിൽ മുന്നേറാനുള്ള ഗവണ്മെന്റിന്റെ ശ്രമമാണ് 2014 മുതലെന്ന് അദ്ദേഹം പറഞ്ഞു. ഡി-ലൈസൻസിംഗ്, ഡി-റെഗുലേഷൻ, കയറ്റുമതി ഉത്തേജനം , വിദേശ നിക്ഷേപ ഉദാരവൽക്കരണം തുടങ്ങിയവ കൊണ്ടുവരാൻ ഗവണ്മെന്റ് നടപടികൾ സ്വീകരിച്ചിട്ടുണ്ടെന്ന് ശ്രീ മോദി പറഞ്ഞു.
തദ്ദേശീയമായി നിർമ്മിക്കാൻ കഴിയുന്ന പ്രതിരോധ മേഖലയുമായി ബന്ധപ്പെട്ട 100 സുപ്രധാന ഇനങ്ങളുടെ പട്ടിക ഇന്ത്യ തയ്യാറാക്കിയിട്ടുണ്ടെന്നും പ്രധാനമന്ത്രി പറഞ്ഞു. നമ്മുടെ വ്യവസായങ്ങൾക്ക് ഈ ആവശ്യങ്ങൾ നിറവേറ്റാനായി ഒരു സമയക്രമം നിശ്ചയിച്ചിട്ടുണ്ടെന്നും അദ്ദേഹം പറഞ്ഞു.
ഔദ്യോഗിക ഭാഷയിൽ നെഗറ്റീവ് ലിസ്റ്റ് എന്നാണ് ഇതിനെ വിളിക്കുന്നതെന്നും എന്നാൽ ഇത് സ്വാശ്രയത്വത്തിന്റെ ഭാഷയിൽ പോസിറ്റീവ് ലിസ്റ്റാണെന്നും അദ്ദേഹം പറഞ്ഞു. രാജ്യത്തിന്റെ ഉൽപാദന ശേഷി വർദ്ധിപ്പിക്കാൻ പോകുന്ന പോസിറ്റീവ് ലിസ്റ്റാണിത്. ഈ പോസിറ്റീവ് ലിസ്റ്റാണ് ഇന്ത്യയിൽ തൊഴിലവസരങ്ങൾ സൃഷ്ടിക്കുന്നത്. നമ്മുടെ പ്രതിരോധ ആവശ്യങ്ങൾക്കായി വിദേശ രാജ്യങ്ങളെ ഇന്ത്യ ആശ്രയിക്കുന്നത് കുറയ്ക്കാൻ പോകുന്ന പോസിറ്റീവ് ലിസ്റ്റാണിത്. ഇന്ത്യയിലെ തദ്ദേശീയ ഉൽപ്പന്നങ്ങളുടെ വിൽപന ഉറപ്പ് നൽകുന്ന പോസിറ്റീവ് ലിസ്റ്റാണിത്.
പ്രതിരോധത്തിന്റെ മൂലധന ബജറ്റിൽ പോലും ആഭ്യന്തര സംഭരണത്തിനായി ഒരു ഭാഗം നീക്കിവച്ചിട്ടുണ്ടെന്ന് പ്രധാനമന്ത്രി പറഞ്ഞു. ആഗോളതലത്തിൽ ഇന്ത്യൻ പതാക ഉയർത്തിക്കൊണ്ടുവരാൻ സ്വകാര്യമേഖല മുന്നോട്ട് വന്ന് പ്രതിരോധ ഉപകരണങ്ങളുടെ രൂപകൽപ്പനയും നിർമ്മാണവും ഏറ്റെടുക്കണമെന്ന് അദ്ദേഹം അഭ്യർത്ഥിച്ചു.
ഉൽപ്പാദന മേഖലയുടെ മുഴുവൻ നട്ടെല്ലായി എംഎസ്എംഇകൾ പ്രവർത്തിക്കുന്നുണ്ടെന്ന് അദ്ദേഹം പറഞ്ഞു. ഇന്ന് നടക്കുന്ന പരിഷ്കാരങ്ങൾ എംഎസ്എംഇകൾക്ക് കൂടുതൽ സ്വാതന്ത്ര്യവും വിപുലീകരിക്കാൻ പ്രോത്സാഹനവും നൽകുന്നു.
ഇന്ന് രാജ്യത്ത് നിർമിക്കുന്ന പ്രതിരോധ ഇടനാഴികൾ പ്രാദേശിക സംരംഭകരെയും പ്രാദേശിക ഉൽപാദനത്തെയും സഹായിക്കുമെന്ന് പ്രധാനമന്ത്രി പറഞ്ഞു. അതായത്, ഇന്ന് നമ്മുടെ പ്രതിരോധ മേഖലയിലെ സ്വയംപര്യാപ്തത ഈ രണ്ടിന്റെയും ശാക്തീകരണമായി കാണേണ്ടതുണ്ട് - “ജവാന്മാരുടെയും യുവജനങ്ങളുടെയും.
മന്ത്രിസഭ
നാഷണല് ഇന്സ്റ്റിറ്റ്യൂട്ട് ഓഫ് മൈനേഴ്സ്ഹെല്ത്തിനെ നാഷണല് ഇന്സ്റ്റിറ്റ്യൂട്ട് ഓഫ് ഒക്യുപേഷണല് ഹെല്ത്തുമായി ലയിപ്പിക്കുന്നതിന് കേന്ദ്ര മന്ത്രിസഭയുടെ അംഗീകാരം
കേന്ദ്ര ഖനി മന്ത്രാലയത്തിന് കീഴിലുള്ള സ്വയംഭരണസ്ഥാപനമായ നാഷണല് ഇന്സ്റ്റിറ്റ്യൂട്ട് ഓഫ് മൈനേഴ്സ്ഹെല്ത്ത് പിരിച്ചുവിട്ട് ഇതിനെ ആരോഗ്യകുടുംബക്ഷേമ മന്ത്രാലത്തിന് കീഴില് അഹമ്മദാബാദിലുള്ള ഇന്ത്യന് കൗണ്സില്ഫോര്മെഡിക്കല് റിസര്ച്ച്-നാഷണല് ഇന്സ്റ്റിറ്റ്യൂട്ട് ഓഫ് ഒക്യുപേഷണല് ഹെല്ത്തുമായി ലയിപ്പിക്കുന്നതിന് പ്രധാനമന്ത്രി ശ്രീ.നരേന്ദ്ര മോദിയുടെഅദ്ധ്യക്ഷതയില്ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. ആസ്തി-ബാദ്ധ്യതകള് ഉള്പ്പെടെയാണ് ലയനത്തിന് അനുമതി. നാഷണല് ഇന്സ്റ്റിറ്റ്യൂട്ട് ഓഫ് മൈനേഴ്സ്ഹെല്ത്തിലെ എല്ലാ ജീവനക്കാരെയും നാഷണല് ഇന്സ്റ്റിറ്റ്യൂട്ട് ഓഫ് ഒക്യൂപേഷണല് ഹെല്ത്തില് അതേ തസ്തികയിലുംസ്കെയിലിലുംസ്വീകരിച്ചുകൊണ്ട് അവരുടെ ശമ്പളം സംരക്ഷിച്ചുകൊണ്ടായിരിക്കും ലയനം. സ്ഥാപനം പിരിച്ചുവിടുന്നതിനും അതിനുശേഷം നാഷണല് ഇന്സ്റ്റിറ്റ്യൂട്ട് ഫോര്മൈനേഴ്സ്ഹെല്ത്തിന്റെ നാഷണല് ഇന്സ്റ്റിറ്റ്യൂട്ട് ഓഫ് ഒക്യൂപേഷണല് ഹെല്ത്തുമായുള്ള ലയനത്തിനും വേണ്ട നടപടികള് നാഷണല് ഇന്സ്റ്റിറ്റ്യൂട്ട് ഓഫ് മൈനേഴ്സ്ഹെല്ത്ത്, ഇന്ത്യന് കൗണ്സില്ഫോര്മെഡിക്കല് റിസര്ച്ച്, നാഷണല് ഇന്സ്റ്റിറ്റ്യൂട്ട് ഓഫ് ഒക്യൂപേഷണല് ഹെല്ത്ത്, ഖനി മന്ത്രാലയം, ആരോഗ്യ ഗവേഷണ വകുപ്പ്, ആരോഗ്യകുടുംബക്ഷേമ മന്ത്രാലയം എന്നിവയെല്ലാംചേര്ന്ന് കൈക്കൊള്ളും.
നേട്ടങ്ങള്
നാഷണല് ഇന്സ്റ്റിറ്റ്യൂട്ട് ഫോര്മൈനേഴ്സ്ഹെല്ത്തിന്റെ നാഷണല് ഇന്സ്റ്റിറ്റ്യൂട്ട് ഓഫ് ഒക്യൂപേഷണല് ഹെല്ത്തുമായുള്ള ലയനം രണ്ടു സ്ഥാപനങ്ങള്ക്കും ഗുണകരമാകും. പൊതുപണത്തിന്റെ ശരിയായ പരിപാലനത്തിനൊപ്പം ഒക്യൂപേഷണല് ഹെല്ത്ത് മേഖലയിലെ വൈദഗ്ധ്യം വര്ദ്ധിപ്പിക്കുകയുംചെയ്യും.
പശ്ചാത്തലം:
(1990ലാണ് നാഷണല് ഇന്സ്റ്റിറ്റ്യൂട്ട് ഫോര്മൈനേഴ്സ്ഹെല്ത്ത് ഇന്ത്യാ ഗവണ്മെന്റ് ആരംഭിച്ചതും കര്ണാടകാസൊസൈറ്റി രജിസ്ട്രേഷന് ആക്ട് 1960 പ്രകാരം രജിസ്റ്റര്ചെയ്യുകയുംചെയ്തത്. നാഷണല് ഇന്സ്റ്റിറ്റ്യൂട്ട് ഫോര്മൈനേഴ്സ്ഹെല്ത്തിന്റെ രജിസ്ട്രേഡ്ഓഫീസ് കര്ണാടകയിലെ കോളാര്സ്വര്ണ്ണ ഖനി മേഖലയിലും അതിന്റെകേന്ദ്ര ലബോറട്ടറി നാഗ്പൂറിലുമായിരുന്നു സ്ഥിതിചെയ്തിരുന്നത്. ഈ സ്ഥാപനം തൊഴില്പരമായ ആരോഗ്യ, ശുചിത്വ മേഖലയില് ഗവേഷണം നടത്തുകയും ഖനന, ലോഹാധിഷ്ഠിത മേഖലയിലെ ഖനനാടിസ്ഥിത വ്യവസായങ്ങള്ക്ക് പ്രത്യേക ഊന്നല് നല്കികൊണ്ട് ധാതുഅധിഷ്ഠിത വ്യവസായമേഖലകള്ക്ക് സാങ്കേതിക സഹായം ലഭ്യമാക്കുന്നതിലുംവൈദഗ്ധ്യം പ്രകടിപ്പിച്ചിരുന്നു. അതോടൊപ്പം സുരക്ഷിത ഖനികളുംആരോഗ്യവാന്മാരായ ഖനിതൊഴിലാളികളും എന്നതിന് ഗവേഷണ വികസനത്തിലൂടെ പരിശ്രമിക്കുകയുംചെയ്തിരുന്നു.
ഒക്യൂപേഷണല് മെഡിസിനും തൊഴിലുമായി ബന്ധപ്പെട്ട ശുചിത്വം ഉള്പ്പെടെവിശാലമായ മേഖലഉള്ക്കൊള്ളുന്നതാണ് നാഷണല് ഇന്സ്റ്റിറ്റ്യൂട്ട് ഓഫ് ഒക്യൂപേഷണല് ഹെല്ത്തിന്റെ ശ്രദ്ധാകേന്ദ്രം. സ്വയംഭരണസ്ഥാപനങ്ങളുടെ പ്രവര്ത്തനവും പ്രകടനവും സംബന്ധിച്ച ചെലവ് പരിപാലന കമ്മിഷന്റെ ശിപാര്ശയില് മറ്റുപലതിനൊപ്പം '' ഒരേ ലക്ഷ്യമുള്ള സ്ഥാപനങ്ങളുടെകൂട്ടുപ്രവര്ത്തനം പ്രോത്സാഹിപ്പിക്കുന്നതിനും ചെലവ്കുറയ്ക്കുന്നതിനുമായി ഇവയെ ലയിപ്പിക്കുന്നത് പരിഗണിക്കണമെന്നും.'' പറഞ്ഞിരുന്നു. അതിന്റെ അടിസ്ഥാനത്തില് നാഷണല് ഇന്സ്റ്റിറ്റ്യൂട്ട് ഫോര്മൈനേഴ്സ്ഹെല്ത്തിന്റെ നാഷണല് ഇന്സ്റ്റിറ്റ്യൂട്ട് ഓഫ് ഒക്യൂപേഷണല് ഹെല്ത്തുമായുള്ള ലയനത്തിനും ശിപാര്ശചെയ്തിരുന്നു.
RS/MRD
ശാസ്ത്ര സാങ്കേതിക മന്ത്രാലയം
ആഗോള ശീതീകരണനൂതനാശയ ഉച്ചകോടിക്ക് ന്യൂഡല്ഹിയില്തുടക്കമായി
മികച്ച ആശയത്തിന് മൂന്ന് ദശലക്ഷം ഡോളറിന്റെ പുരസ്കാരം
ഗാര്ഹികശീതീകരണമേഖലയില് പ്രകൃതിസൗഹൃദമാതൃകകള് പ്രോത്സാഹിപ്പിക്കാനുദ്ദേശിച്ചുള്ളആഗോള ശീതീകരണനവീനാശയ ഉച്ചകോടിക്ക് ഇന്ന് ന്യൂഡല്ഹിയില്തുടക്കമായി. കേന്ദ്ര ശാസ്ത്ര സാങ്കേതിക വകുപ്പ് മന്ത്രി ഡോ. ഹര്ഷ് വര്ദ്ധന്രണ്ടുദിവസത്തെ ഉച്ചകോടി ഉദ്ഘാടനം ചെയ്തു. ഉയര്ന്നുകൊണ്ടിരിക്കുന്ന താപനിലയില്നിന്ന് ജനങ്ങളുടെ ആരോഗ്യം സംരക്ഷിക്കേണ്ടതിന്റെയും അവര്ക്ക് ആശ്വാസം പകരേണ്ടതിന്റെയും ഉത്തരവാദിത്തം ഗവണ്മെന്റിനുണ്ടെന്നും എന്നാല് പരിസ്ഥിതിസൗഹൃദപരമായ രീതിയിലാണ് ഇതു നടപ്പിലാക്കേണ്ടതെന്നും അദ്ദേഹം പറഞ്ഞു. ഈ സംതുലനാവസ്ഥ പാലിച്ചുകൊണ്ടുള്ള പരിഹാരങ്ങളുമായിശാസ്ത്ര, സാങ്കേതിക സമൂഹംമുന്നോട്ടുവരണമെന്ന് ഡോ. ഹര്ഷ് വര്ദ്ധന് ആവശ്യപ്പെട്ടു.
(സാധാരണമുറികളുടെശീതികരണസംവിധാനത്തെക്കാള് അഞ്ചു മടങ്ങെങ്കിലുംകുറഞ്ഞ പരിസ്ഥിത ആഘാതമുള്ള ഗാര്ഹിക ശീതീകരണ സംവിധാനം വികസിപ്പിക്കുന്നത് പ്രോത്സാഹിപ്പിക്കാന്ഗ്ലോബല് കൂളിംഗ്പ്രൈസ് എന്ന പേരില് അന്താരാഷ്ട്ര മത്സരം സംഘടിപ്പിക്കുമെന്ന് ഉച്ചകോടി പ്രഖ്യാപിച്ചു. മൂന്ന് ദശലക്ഷം ഡോളറിന്റെ പുരസ്കാരമാണ്വിജയികള്ക്ക് നല്കുക. കേന്ദ്ര ശാസ്ത്ര സാങ്കേതിക മന്ത്രാലയം, ഊര്ജ്ജ മന്ത്രാലയം, ബ്യൂറോഓഫ് എനര്ജി എഫിഷ്യന്സി, കേന്ദ്ര പരിസ്ഥിതി, വനം, കാലാവസ്ഥാവ്യതിയാന മന്ത്രാലയം എന്നിവര്ചേര്ന്നാണ് പുരസ്കാര തുക നല്കുക. റോക്കി മൗണ്ടന് ഇന്സ്റ്റിറ്റ്യൂട്ട്, കണ്സര്വേഷന് എക്സ്ലാബ്സ്, ഊര്ജ്ജ ക്ഷമതയുള്ള സമ്പദ് വ്യവസ്ഥക്കായുള്ള സഖ്യം, സി.ഇ.പി.ടിസര്വകലാലാല എന്നീ ഗവേഷണസ്ഥാപനങ്ങളും ഇതില് പങ്കാളികളാകും.
ഗ്ലോബല് കൂളിംഗ്പ്രൈസില്സ്വീകരിക്കപ്പെടുന്ന മാതൃക വികസിപ്പിച്ച്, ഈ സാങ്കേതികആദ്യം ഇന്ത്യയിലുംതുടര്ന്ന് മറ്റു ലോക രാജ്യങ്ങളിലുംവ്യാവസായികാടിസ്ഥാനത്തില് നടപ്പിലാക്കും. ഇതിവഴി 2015 നകം 100 ജിഗാടണ്ണിന് തുല്യമായ കാര്ബണ് ബഹിര്ഗമനം തടയാനാകുമെന്നാണ് പ്രതീക്ഷ. 2100 ഓടെ ആഗോള താപനിലയില്0.5 ഡിഗ്രിസെല്ഷ്യസ്കുറവു വരുത്താനും ഇത് ലക്ഷ്യമിടുന്നു.
AM/MRD
പ്രധാനമന്ത്രിയുടെ ഓഫീസ്
പ്രൊഫസർ ജി. വെങ്കടസുബ്ബയ്യയുടെ നിര്യാണത്തിൽ പ്രധാനമന്ത്രി അനുശോചനം രേഖപ്പെടുത്തി
പ്രശസ്ത സാഹിത്യകാരൻ പ്രൊഫസർ ജി. വെങ്കടസുബ്ബയ്യയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി
പ്രൊഫസർ ജി. വെങ്കടസുബ്ബയ്യയുടെ നിര്യാണം കന്നഡ സാഹിത്യത്തിൽ വലിയൊരു ശൂന്യത സൃഷ്ടിച്ചു. കന്നഡയെ ജനപ്രിയമാക്കാൻ നിരവധി ശ്രമങ്ങൾ നടത്തിയ സമർത്ഥനായ എഴുത്തുകാരനും ചിന്തകനുമായിരുന്നു അദ്ദേഹം. തന്റെ പ്രവർത്തനങ്ങളിൽ അഭിനിവേശമുള്ള അദ്ദേഹം നിരവധി യുവാക്കൾക്ക് പ്രചോദനമായി. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം. ഓം ശാന്തി.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(രോഗമുക്തരുടെ എണ്ണം ചികിത്സയിലുള്ളവരേക്കാള് 1.6 ലക്ഷത്തില് അധികം
രോഗമുക്തിനിരക്ക് 60.81 ശതമാനം
95 ലക്ഷത്തിലേറെ സാമ്പിളുകൾ പരിശോധിച്ചു
ന്യൂ ഡൽഹി , ജൂലൈ 04, 2020
കോവിഡ് 19 രോഗ മുക്തി നേടിയവരുടെ എണ്ണത്തിൽ വർദ്ധനവ് തുടരുന്നു .
സംസ്ഥാനങ്ങള്, കേന്ദ്ര ഭരണപ്രദേശങ്ങള് എന്നിവയ്ക്കൊപ്പം കേന്ദ്രസര്ക്കാര് നടത്തിയ സമയബന്ധിതപ്രവര്ത്തനങ്ങളുടെ ഫലമായി രാജ്യത്തെ കോവിഡ് മുക്തരുടെ എണ്ണം ചികിത്സയിലുള്ളവരേക്കാള് 1,58,793 എണ്ണം അധികമായി.തന്മൂലം രോഗ മുക്തി നിരക്ക് 60.81 ശതമാനമായി ഉയർന്നു
കഴിഞ്ഞ 24 മണിക്കൂറിനിടെ രാജ്യത്ത് 14,335 പേരാണ് കോവിഡ്-19 രോഗമുക്തരായത്. രാജ്യത്ത് രോഗം ഭേദമായവരുടെ ആകെ എണ്ണം 3,94,226 ആണ്.
നിലവില് 2,35,433 പേരാണ് രാജ്യത്ത് ചികിത്സയിലുള്ളത്.
'ടെസ്റ്റ്, ട്രെയ്സ്, ട്രീറ്റ്' നയത്തിന്റെ ഭാഗമായി പരിശോധനകള് വേഗത്തിലാക്കിയിരിക്കുകയാണ്. രാജ്യത്തിതുവരെ 95 ലക്ഷത്തോളം പരിശോധന നടത്തിയിട്ടുണ്ട്. കഴിഞ്ഞ 24 മണിക്കൂറിനിടെ 2,42,383 സാമ്പിളാണ് പരിശോധിച്ചത്. ആകെ പരിശോധിച്ച സാമ്പിളുകള്- 95,40,132.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1087 ആയി വര്ധിപ്പിച്ചു. ഗവണ്മെന്റ് ലാബുകളുടെ എണ്ണം 780 ഉം സ്വകാര്യ ലാബുകളുടെ എണ്ണം 307 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 584 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 412 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 91 
കോവിഡ് 19 നുമായി ബന്ധപ്പെട്ട ക്ലിനിക്കൽ മാനേജ്മെന്റ് പ്രോട്ടോകോൾ കേന്ദ്ര ആരോഗ്യ കുടുംബക്ഷേമ മന്ത്രാലയം പുതുക്കി
വിശദവിവരങ്ങൾക്ക് ലിങ്ക് സന്ദർശിക്കുക
https://www.mohfw.gov.in/pdf/UpdatedClinicalManagementProtocolforCOVID19dated03072020.pdf
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ഉപരാഷ്ട്രപതിയുടെ കാര്യാലയം
സേവനമനോഭാവം ഉൾക്കൊള്ളാനും ദരിദ്രരെയും അധഃസ്ഥിതരെയും സേവിക്കാൻ കുറച്ച് സമയം വിനിയോഗിക്കാനും യുവാക്കളോട് ഉപരാഷ്ട്രപതി ആഹ്വാനം ചെയ്തു
ന്യൂഡൽഹി: ഏപ്രിൽ 27, 2022
സേവനമനോഭാവം ഉൾക്കൊള്ളാനും സമൂഹത്തിലെ ദരിദ്രരും അധഃസ്ഥിതരുമായ വിഭാഗങ്ങളെ സഹായിക്കാൻ പതിവായി കുറച്ച് സമയം ചെലവഴിക്കാനും ഉപരാഷ്ട്രപതി ശ്രീ എം. വെങ്കയ്യ നായിഡു യുവാക്കളോട് ആഹ്വാനം ചെയ്തു.
ആന്ധ്രാ പ്രദേശിലെ നെല്ലൂർ ജില്ലയിൽ ദേവിറെഡ്ഡി ശാരദ ചാരിറ്റബിൾ ട്രസ്റ്റ് ഉദ്ഘാടനം ചെയ്തുകൊണ്ട് സംസാരിക്കവെ, ‘സേവനം’ ഇന്ത്യൻ സംസ്കാരത്തിന്റെ അവിഭാജ്യ ഘടകമാണെന്ന് അടിവരയിടുകയും ഇന്ത്യയുടെ നാഗരിക മൂല്യം 'പങ്കുവെക്കലും കരുതലും' ആണെന്ന് ശ്രീ നായിഡു ആവർത്തിക്കുകയും ചെയ്തു.
പ്രത്യേകിച്ച് യുവാക്കൾ പാവപ്പെട്ടവരെ സേവിക്കുന്നതിന് വേണ്ടി സമയം കണ്ടെത്തണമെന്നും, സർക്കാർ സ്പോൺസർ ചെയ്യുന്ന പദ്ധതികളും പരിപാടികളും പ്രയോജനപ്പെടുത്താൻ അവരെ സഹായിക്കണമെന്നും അദ്ദേഹം പറഞ്ഞു.
യുവാക്കളുടെയും സ്ത്രീകളുടെയും നൈപുണ്യ വികസനത്തിലും അവരെ ശാക്തീകരിക്കുന്നതിലും ശ്രദ്ധ കേന്ദ്രീകരിക്കാൻ ചാരിറ്റബിൾ സംഘടനകളോട് ശ്രീ നായിഡു അഭ്യർത്ഥിച്ചു.
ഗ്രാമീണ ഇന്ത്യയിലെ സേവനാധിഷ്ഠിത പരിപാടികൾ ആത്മാർത്ഥമായി ഏറ്റെടുക്കുന്നതിന് തങ്ങളുടെ പക്കലുള്ള വിഭവങ്ങൾ ഉപയോഗിക്കണമെന്ന് അദ്ദേഹം മനുഷ്യസ്നേഹികളോടും വലിയ സ്ഥാപനങ്ങളോടും ആഹ്വാനം ചെയ്തു.
RRTN/SKY
(Visitor Counter : 69
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഫുഡ് കോർപ്പറേഷൻ ഓഫ് ഇന്ത്യക്ക് 811.69 ലക്ഷം മെട്രിക് ടൺ ഭക്ഷ്യധാന്യശേഖരം
ആകെ ഭക്ഷ്യധാന്യശേഖരം:
എഫ്സിഐയിൽ നിലവിൽ 811.69 ലക്ഷം മെട്രിക് ടൺ ഭക്ഷ്യധാന്യ ശേഖരം ഉണ്ട്. ദേശീയ ഭക്ഷ്യ സുരക്ഷാ പദ്ധതിക്കും മറ്റ് ക്ഷേമപദ്ധതികൾക്കും കീഴിൽ ഒരു മാസത്തേക്ക് 55 ലക്ഷം മെട്രിക് ടൺ ഭക്ഷ്യധാന്യങ്ങൾ ആവശ്യമാണ്.
ലോക്ക്ഡൗൺ തുടങ്ങിയതു മുതൽ 4194 റെയിൽ റേക്കുകളിലൂടെ ഏകദേശം 117.43 ലക്ഷം മെട്രിക് ടൺ ഭക്ഷ്യധാന്യങ്ങൾ എത്തിച്ചു. റെയിൽ പാത കൂടാതെ റോഡുകളിലൂടെയും ജലപാതകളിലൂടെയും ചരക്കു നീക്കം നടത്തി. ആകെ 245.23 ലക്ഷം മെട്രിക് ടൺ ഭക്ഷ്യധാന്യ നീക്കം നടത്തി.
കുടിയേറ്റ തൊഴിലാളികൾക്കുള്ള ഭക്ഷ്യധാന്യ വിതരണം:

ആത്മ നിർഭർ ഭാരത് പാക്കേജിന് കീഴിൽ, ദേശീയ ഭക്ഷ്യസുരക്ഷാ പദ്ധതി അല്ലെങ്കിൽ സംസ്ഥാന പൊതുവിതരണസംവിധാനത്തിനു കീഴിലുള്ള കാർഡുകളുടെ പരിധിയിൽ വരാത്ത 8 കോടി കുടിയേറ്റതൊഴിലാളികൾക്കും, ഒറ്റപ്പെട്ടുപോയ, നിർധനരായ കുടുംബങ്ങൾക്കും എട്ടു ലക്ഷം മെട്രിക് ടൺ ഭക്ഷ്യധാന്യങ്ങൾ നൽകാൻ കേന്ദ്രസർക്കാർ തീരുമാനിച്ചു. എല്ലാ കുടിയേറ്റ തൊഴിലാളികൾക്കും മെയ്, ജൂൺ മാസങ്ങളിൽ ഒരാൾക്ക് അഞ്ചു കിലോഗ്രാം ഭക്ഷ്യധാന്യം സൗജന്യമായി വിതരണം ചെയ്യുന്നു. മെയ്, ജൂൺ മാസങ്ങളിൽ ഒരു കുടുംബത്തിന് 1 കിലോഗ്രാം പയർ വർഗങ്ങള് സൗജന്യമായി നൽകുന്നു.
സംസ്ഥാനങ്ങളും കേന്ദ്ര ഭരണപ്രദേശങ്ങളും 5.48 ലക്ഷം മെട്രിക് ടൺ ഭക്ഷ്യധാന്യങ്ങൾ ഏറ്റെടുത്ത്22,812 മെട്രിക് ടൺ ഭക്ഷ്യധാന്യം 45.62 ലക്ഷം ഗുണഭോക്താക്കൾക്ക് വിതരണം ചെയ്തു.
ഏകദേശം 33,916 മെട്രിക് ടൺ പയർ വർഗങ്ങള് സംസ്ഥാനങ്ങളിലേക്കും കേന്ദ്ര ഭരണപ്രദേശങ്ങളിലേക്കും അയച്ചിട്ടുണ്ട്. മൊത്തം 23,733 മെട്രിക് ടൺ പയർ വർഗങ്ങള് വിവിധ സംസ്ഥാനങ്ങളും കേന്ദ്ര ഭരണപ്രദേശങ്ങളും ഏറ്റെടുത്തു.
ഈ പദ്ധതി പ്രകാരം ഭക്ഷ്യധാന്യത്തിന് 3,109 കോടി രൂപയും, പയർവർഗത്തിനുള്ള 280 കോടി രൂപയും വരുന്ന സാമ്പത്തിക ഭാരം പൂർണമായും കേന്ദ്ര സർക്കാർ വഹിക്കുന്നു.
പ്രധാൻമന്ത്രി ഗരീബ് കല്യാൺ അന്ന യോജന:
ഭക്ഷ്യധാന്യം 
പിഎംജികെഎവൈയ്ക്ക് കീഴിൽ ഏപ്രിൽ–ജൂൺ 3 മാസത്തേക്ക് മൊത്തം 104.3 ലക്ഷം മെട്രിക് ടൺ അരിയും, 15.2 ലക്ഷം മെട്രിക് ടൺ ഗോതമ്പും ആവശ്യമാണ്. അതിൽ 94.71 ലക്ഷം മെട്രിക് ടൺ അരിയും, 14.20 ലക്ഷം മെട്രിക് ടൺ ഗോതമ്പും വിവിധ സംസ്ഥാനങ്ങളും കേന്ദ്രഭരണപ്രദേശങ്ങളും ഏറ്റുവാങ്ങി.
2020 ഏപ്രിൽ മാസത്തിൽ, 74 കോടി ഗുണഭോക്താക്കൾക്ക് 37 ലക്ഷം മെട്രിക് ടൺ  ഭക്ഷ്യധാന്യങ്ങൾ വിതരണം ചെയ്തു. 2020 മെയ് മാസത്തിൽ, ആകെ 35.82 ലക്ഷം മെട്രിക് ടൺ  ഭക്ഷ്യധാന്യങ്ങൾ 71.64 കോടി ഗുണഭോക്താക്കൾക്ക് വിതരണം ചെയ്തു. 2020 ജൂൺ മാസത്തിൽ, 9.34 ലക്ഷം മെട്രിക് ടൺ ഭക്ഷ്യധാന്യങ്ങൾ  18.68 കോടി ഗുണഭോക്താക്കൾക്ക് എത്തിച്ചു. ഈ പദ്ധതിക്കാവശ്യമുള്ള 46,000 കോടി രൂപയുടെസാമ്പത്തിക ഭാരം കേന്ദ്രസർക്കാരാണ് വഹിച്ചത്.
പയർവർഗ്ഗങ്ങൾ:
പയറുവർഗ്ഗങ്ങളെ സംബന്ധിച്ചിടത്തോളം, മൂന്ന് മാസത്തെ മൊത്തം ആവശ്യം 5.87 ലക്ഷം മെട്രിക് ടൺ ആണ്. ഈ പദ്ധതിക്കുള്ള ഏകദേശം 5,000 കോടി രൂപയുടെ സാമ്പത്തിക ഭാരം കേന്ദ്ര സർക്കാർ വഹിക്കുന്നു. ഇതുവരെ 5.50 ലക്ഷം മെട്രിക് ടൺ പയറുവർഗ്ഗങ്ങൾ സംസ്ഥാനങ്ങളിലേക്കും കേന്ദ്ര ഭരണ പ്രദേശങ്ങളിലേക്കും അയച്ചു. കിട്ടിയ4.91 ലക്ഷം മെട്രിക് ടണ്ണിൽനിന്നും 3.06 ലക്ഷം മെട്രിക് ടൺ ഇതിനകം വിതരണം ചെയ്തു.
ഗിരിവര്ഗ്ഗകാര്യ മന്ത്രാലയം
ഗിരിവര്ഗ്ഗകാര്യ മന്ത്രാലയത്തിന്റെ 'ഗോള്' പദ്ധതിക്ക് തുടക്കം
ഗിരിവര്ഗ്ഗ യുവജനങ്ങളില് സംരംഭകത്വം വികസിപ്പിക്കുകയും
ഡിജിറ്റല് പ്ലാറ്റ്ഫോം വഴി ആഭ്യന്തര, അന്തര്ദേശീയ വിപണിയുമായി ബന്ധിപ്പിക്കുകയും ലക്ഷ്യം
ഫേസ്ബുക്കുമായി ചേര്ന്നു കേന്ദ്ര ഗിരിവര്ഗ്ഗകാര്യ മന്ത്രാലയം ആരംഭിക്കുന്ന 'ഗോള്'  പദ്ധതി വെബിനാര് വഴി കേന്ദ്ര പട്ടികവര്ഗ്ഗകാര്യ മന്ത്രി ശ്രീ. അര്ജുന് മുണ്ട ഉദ്ഘാടനം ചെയ്തു. കോവിഡ് 19 പകര്ച്ചവ്യാധി സൃഷ്ടിച്ചിരിക്കുന്ന വെല്ലുവിളികളുടെ പശ്ചാത്തലത്തില് ഡിജിറ്റല് സാക്ഷരതയ്ക്ക് പ്രാധാന്യം വര്ധിച്ചിരിക്കുകയാണെന്ന് കേന്ദ്ര മന്ത്രി പറഞ്ഞു.
ഡിജിറ്റല് നൈപുണ്യവും സാങ്കേതികവിദ്യയും ഗിര്വര്ഗ്ഗ യുവജനങ്ങളെ സമൂഹത്തിന്റെ മുഖ്യധാരയില് എത്തിക്കുമെന്ന് ശ്രീ. അര്ജുന് മുണ്ട പ്രത്യാശ പ്രകടിപ്പിച്ചു. ദീര്ഘകാല ലക്ഷ്യത്തോടെയാണ് പദ്ധതി രൂപപ്പെടുത്തിയിരിക്കുന്നത്. ഹോര്ട്ടികള്ച്ചര്, ഭക്ഷ്യ സംസ്കരണം, തേനീച്ച വളര്ത്തല്, വനവാസി കലയും സംസ്കാരവും , ഔഷധസസ്യകൃഷി, സംരംഭകത്വം തുടങ്ങിയവ ഉള്പ്പെടെ വിവിധ മേഖലകളിലെ അവരുടെ കഴിവുകള് കണ്ടെത്തി പ്രോല്സാഹിപ്പിക്കും.
(ആദ്യഘട്ടത്തില് ഗിരിവര്ഗ്ഗവിഭാഗത്തില്പ്പെട്ട 5000 യുവജനങ്ങള്ക്ക് ഡിജിറ്റല് പ്ലാറ്റ്ഫോമിന്റെ എല്ലാ സാധ്യതകളുംപഠിപ്പിച്ചുകൊണ്ട് അവരില് നൈപുണ്യം വളര്ത്താനാണ് ലക്ഷ്യമിടുന്നത്. യുവജനങ്ങളുടെ മികവുകള് കണ്ടെത്തി പ്രോല്സാഹിപ്പിച്ച് അവരുടെ വ്യക്തിത്വ വികസനം പരിപോഷിപ്പിക്കാനും അതു വഴി ഗിരിവര്ഗ്ഗ സമൂഹത്തിന്റെ ഉന്നമനം സാധ്യമാക്കാനും പദ്ധതി ലക്ഷ്യമിടുന്നു.
കേന്ദ്ര ഗിരിവര്ഗ്ഗകാര്യ സഹമന്ത്രി ശ്രീമതി രേണുകാ സിംഗ് സരൂത, മന്ത്രാലയ സെക്രട്ടറി ശ്രീ ദീപക് ഖാണ്ഡേക്കര്, മുതിര്ന്ന ഉദ്യോഗസ്ഥരും ഫേസ്ബുക് പ്രതിനിധികളും വെബിനാറില് പങ്കെടുത്തു. വെബിനാര് ലിങ്ക് താഴെ ചേര്ക്കുന്നു.
https://www.facebook.com/arjunmunda/videos/172233970820550/UzpfSTY1Nzg2NDIxNzU5NjMzNDoyODg4MDg1MTAxMjQwO-Dkw/
പ്രത്യേക സേവനങ്ങളും ഫീച്ചറുകളും
ആസാദി കാ അമൃത് മഹോത്സവ് ; ബൈക്ക് റാലി ഫ്ലാഗ് ചെയ്തു
ആസാദി കാ അമൃത് മഹോത്സവത്തിന്റെ ഭാഗമായി, ദക്ഷിണ റെയില്വേയും സ്റ്റേറ്റ് ഭാരത് സ്കൗട്ട്സ് & ഗൈഡ്സ് ഉം ചേര്ന്ന് ഓഗസ്റ്റ് 15 വരെ ദക്ഷിണ റെയില്വേയുടെ എല്ലാ ഡിവിഷനുകളും ഉള്ക്കൊള്ളുന്ന ഒരു ബൈക്ക് റാലി നടത്തുന്നു. ദക്ഷിണ റെയില്വേ തിരുവനന്തപുരം ഡിവിഷനിലെ ഡിവിഷണല് റെയില്വേ മാനേജര് ശ്രീ ആര് മുകുന്ദ് ഇന്ന്  റെയില്വേ ഡിവിഷണല് ഓഫീസില് നിന്ന് ബൈക്ക് റാലി ഫ്ലാഗ് ഓഫ് ചെയ്തു. സ്വാതന്ത്ര്യത്തിന്റെ മനോഭാവവും
സ്കൗട്ടിംഗിന്റെയും ഗൈഡിംഗിന്റെയും മനോഭാവവും ഉയര്ത്തിക്കാട്ടിക്കൊണ്ട്, ഏകദേശം 75 ബൈക്കര്മാര് രാജ്യത്തിന്റെ തെക്കന് ഭാഗത്ത് 2065 കിലോമീറ്റര് സഞ്ചരിക്കും, കൂടാതെ തമിഴ്നാട്, കേരളം, കര്ണാടക സംസ്ഥാനങ്ങളുടെ തലസ്ഥാനങ്ങളും സന്ദര്ശിക്കും. ഒരാഴ്ച നീളുന്ന ബൈക്ക് റാലി ദക്ഷിണ റെയില്വേ മേഖലയിലെ എല്ലാ ഡിവിഷന് ആസ്ഥാനങ്ങളിലൂടെയും  കടന്നു പോകും.
ശ്രീ പി ടി ബെന്നി, അഡീഷണല് ഡിവിഷണല് റെയില്വേ മാനേജര്, മറ്റ് ബ്രാഞ്ച് ഓഫീസര്മാര് എന്നിവര് ഫ്ലാഗ് ഓഫ് ചടങ്ങില് പങ്കെടുത്തു.
(Visitor Counter : 22
ഉപരാഷ്ട്രപതിയുടെ കാര്യാലയം
ദാദാ സാഹെബ് ഫാൽക്കെ അവാർഡ് ജേതാവ് ശ്രീ രജനികാന്തിനെയും ദേശീയ അവാർഡുകൾ നേടിയ മറ്റുള്ളവരെയും ഉപരാഷ്ട്രപതി അഭിനന്ദിച്ചു
ന്യൂഡൽഹി, ഒക്ടോബർ 25, 2021
സിനിമകളിൽ അക്രമം, കടുത്ത അശ്ലീലം, അസഭ്യം എന്നിവ ചിത്രീകരിക്കുന്നതിൽ നിന്ന് വിട്ടുനിൽക്കണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു ഇന്ന് ചലച്ചിത്ര നിർമ്മാതാക്കളോട് ആവശ്യപ്പെട്ടു.
പ്രശസ്ത നടൻ ശ്രീ രജനികാന്തിന് ദാദാ സാഹെബ് ഫാൽക്കെ അവാർഡും വിവിധ ഭാഷകളിലെ സിനിമാ നടന്മാർക്ക് ദേശീയ അവാർഡുകളും അദ്ദേഹം സമ്മാനിച്ചു. സാമൂഹികവും ധാർമ്മികവുമായ സന്ദേശത്തിന്റെ വാഹകരായിരിക്കണം സിനിമയെന്ന് അദ്ദേഹം പറഞ്ഞു
ജനങ്ങൾക്ക് ലഭ്യമാകുന്ന ലോകത്തിലെ ഏറ്റവും ചെലവ് കുറഞ്ഞ വിനോദമാണ് സിനിമയെന്നും, ജനങ്ങളുടെയും സമൂഹത്തിന്റെയും രാഷ്ട്രത്തിന്റെയും പുരോഗതിക്കായി അത് ഉപയോഗിക്കണമെന്നും ചലച്ചിത്രകാരന്മാരോടും കലാകാരന്മാരോടും ശ്രീ നായിഡു അഭ്യർഥിച്ചു.
ലോകത്തിലെ ഏറ്റവും വലിയ സിനിമ നിർമ്മാതാക്കളെന്ന നിലയിൽ ഇന്ത്യയുടെ സോഫ്റ്റ് പവറിനെക്കുറിച്ച് പരാമർശിച്ച അദ്ദേഹം, നമ്മുടെ സിനിമകൾ ലോകമെമ്പാടും കാണുകയും അഭിനന്ദിക്കപ്പെടുകയും ചെയ്യുന്നുണ്ടെന്ന് പറഞ്ഞു. നമ്മുടെ സാംസ്കാരിക വിനിമയത്തിൽ ഏറ്റവും മുൻപന്തിയിൽ നിൽക്കുന്നത് സിനിമകളാണെന്നും ആഗോള ഇന്ത്യൻ സമൂഹത്തെ നാടുമായി ബന്ധിപ്പിക്കുന്നതിനുള്ള ഒരു പ്രധാന കണ്ണിയായി അവ വർത്തിക്കുന്നുവെന്നും അദ്ദേഹം കൂട്ടിച്ചേർത്തു.
ഈ വർഷത്തെ ദാദാ സാഹെബ് ഫാൽക്കെ അവാർഡ് നേടിയതിന് ശ്രീ രജനികാന്തിനെ അഭിനന്ദിച്ച അദ്ദേഹം, ഐതിഹാസിക നടന്റെ സമാനതകളില്ലാത്ത ശൈലിയും അഭിനയ വൈദഗ്ധ്യവും ഇന്ത്യൻ ചലച്ചിത്ര മേഖലയ്ക്ക് ഒരു പുതിയ മാനം നൽകിയിട്ടുണ്ടെന്ന് പറഞ്ഞു.
കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ, കേന്ദ്ര വാർത്താവിതരണ പ്രക്ഷേപണ സഹമന്ത്രി ശ്രീ എസ് മുരുകൻ എന്നിവരും ചടങ്ങിൽ സന്നിഹിതരായിരുന്നു.
RRTN/SKY
(Visitor Counter : 153